Title: Príloha č
Author: Stetinova
Last saved by: jost
Company: MH SR

Príloha č. 1	
                                                                     k uzneseniu vlády SR
č.............. z ..................  2005 

Vláda Slovenskej republiky

podľa § 28 ods. 6 písm. a) zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len „zákon“)

mení

rozhodnutie vlády Slovenskej republiky č. 569/2001 z 20. júna 2001 o privatizácii podniku Západoslovenské energetické závody, štátny podnik, sídlo: Čulenova 6, 816 47 Bratislava, IČO: 00 152 153 takto:

Bod A. 3. v časti Rozdelenie akcií: 51%  podiel akcií trvalá majetková účasť Fondu národného majetku SR sa nahrádza novým znením:

„3. Rozdelenie akcií: 
       2 433 184 ks akcií (41 % ZI) naloženie spôsobom podľa § 28 ods. 8 zákona, priamym  predajom súčasnému majiteľovi 49% akcií E.ON Energie AG München 
       593 459 ks akcií (10 % ZI) naloženie spôsobom podľa § 28 ods. 8 zákona, predajom na základe verejnej ponuky prostredníctvom slovenského trhu cenných papierov.“ 

Odôvodnenie:

Na základe prijatia  zákona č. 564/2003 Z.z., ktorým sa mení a dopĺňa zákon č. 92//1991 Zb. o podmienkach prevodu majetku štátu iné osoby v znení neskorších predpisov pominuli zákonné dôvody pre ponechanie trvalej majetkovej účasti Fondu národného majetku SR na podnikaní spoločností charakteru prirodzeného monopolu a bola umožnená doprivatizácia týchto spoločností, medzi ktoré je zaradená aj Západoslovenská energetika, a.s.
 Ďalej vláda SR svojím uznesením č. 876 zo 14.9.2004 schválila koncepciu ďalšieho postupu privatizácie a doprivatizácie strategických podnikov, v rámci ktorej schválila aj koncepciu doprivatizácie distribučných energetických spoločností. Vláda SR taktiež svojím uznesením č. 510 z 2.6.2004 vzala na vedomie Zámery a  postup privatizácie a doprivatizácie majetkovej účasti FNM SR na podnikaní spoločnosti Západoslovenská energetika, a.s, ktoré boli následne dňa 24.6.2004 prerokované v Národnej rade SR. Dňa 5. októbra 2005 schválila vláda SR aktualizáciu koncepcie doprivatizácie – návrh postupu naloženia s majetkovou účasťou FNM SR na podnikaní spoločnosti ZSE, a.s., z ktorého vychádza aj táto zmena rozhodnutia č. 569/2001 týkajúca sa spôsobu a postupu ďalšieho naloženia s 51% podielom akcií spoločnosti ZSE, a.s.

2

(So 49% podielom majetkovej účasti fondu v spoločnosti Západoslovenská energetika, a.s. naložil FNM SR podľa rozhodnutia vlády SR 569/2001 z  20.6.2001 a  na základe rozhodnutia vlády SR č. 537 z 22.5.2002 o priamom predaji 49% majetkovej účasti fondu na podnikaní spoločnosti nadobúdateľovi E.ON Energie AG München).

Ostatné ustanovenia rozhodnutia vlády SR č. 569/2001 z 20. júna 2001 v znení rozhodnutia vlády SR o zmene rozhodnutia č. 569/2001 vydaného na základe uznesenia vlády SR č. 681 zo 7.9.2005 zostávajú nezmenené. Táto zmena rozhodnutia je neoddeliteľnou súčasťou rozhodnutia č. 569/2001 z 20. júna 2001 o privatizácii podniku Západoslovenské energetické závody, štátny podnik.

Poučenie:

Táto zmena rozhodnutia nie je rozhodovaním v správnom konaní. Nepodlieha preskúmaniu súdom a nie je možné podať voči nej opravný prostriedok.

	Mikuláš  D z u r i n d a
                                                                                                   predseda vlády

Dostanú:
Ministerstvo hospodárstva Slovenskej republiky
Fond národného majetku Slovenskej republiky